Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 5. melléklet a 31/2010. (V. 13.) EüM rendelethez
Paragraph Index: 502

5. A finanszírozás szakmai ellenőrzésének alapját képező ellenőrzési sarokpontok 5.1. A beteg vizsgálata, ellenőrzése és a terápia követése rendszeres időközönként, legalább félegy évente történik. 5.2. A diagnózis klinikai szempontrendszer szerint történik, PET és CT Parkinson szindróma differenciál diagnózisában nem indokolt. 5.3. Indokolt esetben koponya MRI, 123I-FP-CIT-SPECT végzendő, illetve TSH labor vizsgálat végezhető. 5.4. A gyógyszeres kezelés akkor kezdődhet meg, ha a betegnél funkcionális fogyatékosság alakul ki, illetve a Parkinson betegség hatással van az életminőségére. A Parkinsonos tünetek egységes rendszer alapján értékelhetőek. Az UPDRS (Unified Parkinson’s Disease Rating Scale) skála lehetőséget ad erre. 5.5. COMT gátló csak előrehaladott Parkinson-kórban adható. 5.6. Neuroprotektív céllal csak klinikai vizsgálat keretében kezelhetők a betegek. 5.7. A motoros komplikációk klinikai megállapítása után (Parkinson-skálák), a beteg adjuváns terápiában részesül. Az adjuváns terápia a motoros komplikációk jellegétől és mértékétől függ. 5.8. Műtéti beavatkozás csak speciális (fent meghatározott) esetekben indokolt. 5.9. Minden beteg számára hozzáférhető kell, hogy legyen a fizioterápia, a pszichológiai és szociális kezelés/gondozás.

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes